السلام عليكم ورحمة الله وبركاته. اهلا بحضراتكم في المقطع رقم ستمية واربعتاشر من مقاطع حظر التجول والحلقة الثالثة والاخيرة من حلقات تدبر سورة الانسان. ارجو من حضراتكم تجيبوا المصاحف. وان شاء الله لو ربنا وفقنا هنقدر
نخلص النهاردة تدبر سورة الانسان ودبرنا امبارح صفات الابرار اصحاب الجنة. ومنها انهم صادقين صادقين في الوعد يوفون بالعهود بالنذر يخافون من الحساب بعد الموت. ربنا قال يوفون بالنذر ويخافون
يوما كان شره مستطيرا. فيه ناس انتقدوني ان انا يعني دخلت الوعود في الامر ده. وبعدين اديت مسال بحاجتين بساط اوي اللي هو المواعيد مش عارف مواعيد التسليم للي عامل تعاقد هي مش حاجات بسيطة هي حاجات مهمة. ولكن طبعا ده بيدخل فيه كل الوعود وكل العقود
وفي وعود للاسف حتى بين الزوجين وبين الاهل بتتهد البيوت بسبب عدم الوفاء بهذه الوعود. فيمكن انا يعني كنت سريع شوية في في الحتة دي امبارح لكن ده بيضمن ده بيشمل كل شيء يعني
ايضا من اوصافهم انهم في قلوبهم رحمة تجاه الفقراء والضعفاء الايتام. اقرا معي الاية تمانية ويطعمون الطعام على حبه مسكينا ويتيما واسيرا. اسيرة تدل على انهم انتصروا على قوة الغضب
والرغبة في الانتقام فاثروا الاسرى اللي جاؤوا لقتلهم واغتصاب نسائهم واطفالهم واموالهم لانهم لما شافوهم ضعفاء ومحطوطين في السلاسل واصبحوا اسرى. لا حول لهم ولا قوة رفقوا بهم يعني يعني انتصروا على شهوة الانتقام جواهم
بل ورفضوا حتى انهم ياخدوا اي شكر رفضوا ان هم يشكروهم حتى لا ينقص ذلك من الاخلاص اللي في قلوبهم ويحافزوا على كامل الثواب في الاخرة اقرا معي الاية تسعة انما نطعمكم لوجه الله لا نريد منكم جزاء ولا شكورا
ولم يجدوا حرج من انهم يقولوا بصراحة انهم مؤمنين بالله ومؤمنين بالحساب ويريدون النجاة من يوم القيامة اللي سبب في عبوس ناس كتير اقرا معي الاية عشرة انا نخاف من ربنا يوما عبوسا قمطريرا
فكانت النتيجة هي ايه بقى اقرا معي الاية حداشر وده بداية تدبر حلقة الليلة. نبدأ الليلة من الاية حداشر فوقاهم الله شر ذلك اليوم ولقاهم نظرة وسرورا ربنا بالفعل حفظهم
من كل شر في هذا اليوم اليوم العبوس القمطرير اللي الناس فيه هتبقى خايفة ومرعوبة لدرجة الرعب على وجوههم في شكل عبوس. يعني تكشير وشدة العبوس القنطرير وربنا هيبدل الابرار بدل هذا العبوس هيبدلهم ايه بقى؟ نظرة في الوجوه نتيجة ايه؟ نتيجة
سرور في القلب. مشاعر سرور وفرح في القلب تنعكس على الوجه زي ما في نعمة وفضل داخلي في القلب هناك نعمة وفضل خارجي هتظهر في المظهر والملابس الفخمة. اقرا معي الاية اتناشر
وجزاهم بما صبروا جنة وحريرا. نتيجة الصبر على الجود واكرام المساكين ايتام والانتصار على النفس بايثار حتى الاسرى على انفسهم بالطعام اللي الانسان اولى به ربنا هيجزيهم الجنة وملابس فخمة
من حرير الجنة خلي بالك يعني انت سمعنا عن خمر. اللي يعني خمر الدنيا حرام. خمر الجنة للناس اللي امتنعت عن خمر الدنيا. حرير الدنيا حرام على الرجال يسمع حتى للرجال كمان بارتداء الحرير في في الجنة
حرير افخم كمان من حرير الدنيا وانضف واطهر ليه؟ لان لا يصاحبه تفاخر ولا حقد الدنيا فيه ناس لابسة حرير وناس لابسة ملابس رخيصة وناس لابسة ملابس مبهدلة ومقطعة فدول بيتباهوا بملابسهم على دول
ودول بيحقدوا على دول حرير الجنة لا يصاحب تفاخر ولا تباهي ولا حقد طيب نعمة ربنا داخليا في القلوب سرور تظهر على الوجه في هيئة النضارة. ونعمة ربنا خارجيا في هيئة ملابس فخمة وناعمة من حرير. طب
بص هيقعدوا فين بقى ؟ يقعدوا على الارض ولا يقعدوا على كراسي خشب ولا كراسي بلاستيك من بتاعة الشريف لأ بص هيقعدوا فين متكئين فيها على الارائك لا يرون فيها شمسا ولا زمهريرا. ودانية عليهم ظلالها وذللت قطوفها
وتذليلة متكئين الاتكاء هو الجلوس باسترخاء مع سندة الضهر كده لورا في وضع مائل عارفين الريكلاينر اللي هو اشهر ماركة فيه اسمها الليزي بوي ده بيسموه الليزي بوي بس هي دي ماركة اصلا. اللي هو الحاجات اللي بتميل لورا كده والرجلين تطلع لفوق كده زي بتوع الدرجة الاولى
كده اللي في الايه اللي في اللي في في الطيارات. متكئين فيها على الارائك قاعدين في الجنة دي على اراء الجمع اريكة كنب مريح. جلسة الاتكاء حلو هل هم قاعدين في في الضلمة
الظلام لأ قاعدين في النور طبعا. اكيد لان الجلوس في الظلام مش مريح. الجلوس في الضلمة مش مريح الناس لما بتخرج تتفسح بتحب انها تخرج وقت طلوع الشمس بس بنقعد في الضل
يعني نحب نخرج في الشمس بس ما نقعدش في الشمس مباشرة لأ نحب نقعد في الضل فاحنا ما بنحبش نخرج في الظلام. بنحب نخرج وقت ما يكون الشمس موجودة. بس بنحب ان الشمس تنور لنا لكن
حررناش وما نحسش بحرارتها. فبنجلس في الشمس بس يكون في ظل بتاع شجر بتاع شمسية بتاع اي حاجة. تحجب خمسة عننا. كمل كده معي. لا يرون فيها شمسا ما قالش ليس فيها شمسا. لأ موجودة
بس مش هنشوفها بعينينا بمعنى انها واحنا قاعدين ما تبقاش جاية في عنينا ولا على جسمنا. محجوبة عننا بشيء يظللنا النا ويحجب اشعتها المباشرة عننا. طب ايه دليل ان في شمس اصلا ما يمكن ما فيش شمس اقرا في الاية اربعتاشر
ودانية عليهم ظلالها. وذللت قطوفها تذليلا. ما دام في ضل يبقى في شمس فوق الحاجة اللي عليك فازا في شمس وكمان الجنة جوها حلو. هم. الشمس طالعة بتعطي ضوء بتعطي بعض الحرارة لكن مش حرارة شديدة لان الشمس مش
مباشرة عليك. وفي ظلال بتمنع الحرارة الشديدة وتمنع الاشعة المباشرة عليك طيب ما يمكن في الحالة دي يبقى الدنيا برد بقى في الجنة لأ ما تخافش اقرا الاية تلتاشر تاني لا يرون فيها شمسا ولازمها
حريرا الزمهرير هو لسعة البرد ولا فيها حرارة الشمس الشديدة ولا فيها لسعة البرد الشديدة. ازا المنزر اللي احنا امامه الان هو ناس شاعرين سرور في قلوبهم وفي وجوههم نضارة. مش نضارة نضارة لوجوه نضرة
ملابسهم ناعمة وفخمة وجميلة. جالسين جلسة مريحة على كنب بيميل كده لورا. فبيسترخوا تماما في الضل والشمس مش مضايقاهم بحرارتها. والجو مش برد طب فاضل ايه ناكل بقى حاجة نقز حاجة. طيب الجو دلوقتي كده بصراحة بتاع شوية فاكهة. فاكهة منعشة كده لزيزة
فاللي قاعد مستريح على على الارائك كده متكئ هيقوم لسه من على الكنبة ويقف علشان يقطف واللي واقف محتاج سلم عشان يطلع يجيب القطف اللي فوق ده. لأ اسمع كده الاية اربعتاشر ودانية عليه
ظلالها وذللت قطوفها تذليلا. قطوف جمع قطف القدس القطوف دي مذللة يعني ميسرة اطفي العنب اطفي الفواكه قطوف نازلة ومذللة. يعني ايه مذللة؟ يعني اللي واقف في متناول ايده هياخد. مش محتاج يجيب حاجة يقف عليها. واللي جالس في متناول ايده برضه مش محتاج يقوم يقف
وذللت بطوفها تذليلا مم طب اقرا معي خمستاشر وستاشر ويطاف عليهم بانية من فضة واكواب كانت قواريرا قوارير من فضة قدروها تقديرا يطاف عليهم يعني في حد بيخدم عليهم وهنعرف مين كمان شوية
بانية يعني جمع اواني اطباق من الفضة على فكرة الاكل في اطباق الفضة والدهب حرام برضو في الحاجات المحرمة اللي كانت في الدنيا ما بقتش محرمة لنا في الاخرة خلاص
الاطباق دي فيها اكل. اكل ايه ما قلكش. سيبك انت بقى انت بقى تشتهي اللي انت عايزه. عايز مشويات هيجي لك فيها مشويات. عايز مكسرات هيجي لك فيها مكسرات ويطاف عليهم بانية من فضة واكواب كانت قواريرا
القوارير هي الزجاجات قسم على اية ستاشر. قوارير من فضة قدروها تقديرا يعني زجاج ولا فضة؟ هي قوارير من فضة لكنها فضة مخصوصة فضة الاخرة مش زي فضة الدنيا رقيقة وشفافة زي الزجاج وهي مش زجاج هي فضة
واللي في القوارير دي مشروبات مقدرة على حسب رغبة الناس اللي هتشرب. قدروها تقديرا. الجماعة الطائفين بها يعني الناس اللي بيقدموها عاملة المشروبات مختلفة فبيقف قدامك بالصينية يشرح لك ده شراب كزا مخلوط بكزا. وده كزا كزا مخلوط بكزا. وده فيه كده مخلوط فيبدأ
ايه هو عاملها لك مخصوص انت اختار في مشروبات تانية انت بتفكر في ايه؟ بصوا احنا قلنا في الاية خمسة وستة ان في خمر ان الابرار يشربون من كأس كان مزاجها كافورا عيني يشرب بها عباد الله يفجرونها تفجيرا
الكأس لا يسمى كأس الا اذا كان فيه خمر. طبعا خمر الاخرة غير خمر الدنيا خمر الاخرة لا لغو فيها ولا تأثيم ولا حد بيشتم ويتخانق ويسكر ولا يصدعون عنها ولا ينزفون ولا الناس بيجي لهم صداع تاني
يوم الصبح لما يصحوا من النوم ولا بيتقيأوا خارج الخمارة. حاجة الله! الكلام ده في الدنيا ودي بقى كان مزاجها كافورا يعني واخدة اه نكهة الكافور ممزوجة بالكافور فبيدي ريحة رائعة. فيشرب
بيشم كده ريحة رائعة. وكانوا بيدخلوا يجيبوها من عين مخصوصة يفجرونها تفجيرا. يخش كده عايز يشرب يقوم مفجر حاجة مفرقع له كده حجز الفيلا كده بتاعة الخمرة بتاعة الدنيا وتفرقع وتعمل رغاوي والناس تضحك ويشرب
عينا يشرب بها عباد الله يفجرونها تفجيرا. تعال بقى فيه نوع تاني اتقال لنا عليه في الاية سبعتاشر والاية اية تمنتاشر نوع اخر من الخمر سبعتاشر وتمنتاشر ويسقون فيها كأسا كان مزاجها زنجبيلا عينا فيها تسمى
سلسبيلا في عين اسمها سلسبيلا فيها نوع من الخمر ممزوج بالزنجبيل يا خبر ابيض دي رهيبة طيب اسأل بقى عن طريقها اسأل عن طريقها سل سبيلا. سل اسأل سبيلا السبيل اليها. ما السبيل اليها؟ سل سبيلا
وايضا سلسبيل معناها مشروب سلس في شربه لا يصيب بغصة مش بيحرق في الزور ولا بيعمل شرقة وتبقى مش عاوز تتوقف عن شربه من كتر حلاوته اللي عاوز خمر بريحة حلوة خد اهو اللي مزاجها كافورة. اللي عاوز طعم يخبل اهو عندك مزاجها زنجبيل
كل ده بقى مين اللي بيقدمه ؟ مين اللي بيطوف به الاية خمستاشر قال لنا ويطاف عليهم بانية من فضة واكواب كانت قواريرا. يطاف فعل مبني المجهول. فما قالش مين اللي بيطوف. هيقول لنا بقى هنا في الاية تسعتاشر
اقرا معي الاية تسعتاشر. ويطوف عليهم ولدان مخلدون اذا رأيتهم حسبتهم لؤلؤا اما منثورا الرأي اللي هقوله دلوقتي ده مش رأي الجمهور بتاع المفسرين عشان تبقوا عارفين. ده رأي ذكره ابن قيم الجوزية في كتاب حادي الارواح الى بلاد الافراح عن
سيدنا علي ابن ابي طالب وعن الحسن البصري وانا بقول لكم تاني ده مش رأي الجمهور لكن دي مش اسماء دي اسماء مش صغيرة. سيدنا علي ابن ابي طالب ورضي الله عنه وارضاه وكرم الله وجهه. والحسن البصري من
امام المفسرين رأيهم ان الاطفال التي تموت وهم صغار قبل البلوغ هم دول الولدان جمع وليد لسة مولود قريب ما كبرش لسه. ما بلغش مخلدون يعني مش هيموتوا تاني ولا هنزعل عليهم تاني ولا هنبكي عليهم تاني ولا هنعيط عليهم تاني بالعكس دول مخلدون بقى
ده احنا هنفرح بهم وهم شكلهم حلو كده وجايين شايلين صواني وبيقدموا لنا مشروبات. احنا وصحابنا ويطوف عليهم مخلدون اذا رأيتهم حسبتهم لؤلؤا منثورا. تشوفهم تلاقيهم بيلمعوا وبيبرقوا زي اللولي
ببعض لأ مش جمب بعض اومال ايه دول في كل حتة حواليك بيقدموا للناس اكل وشرب هنا وهنا وهنا وهنا وهنا وهنا وهنا وهنا ابنك او بنتك اللي ماتوا صغيرين
نفسك او نفسك تفرحوا بهم هتلاقي شكلهم حلو اوي بيلمع وبيضحكوا وبيقولوا لك بصي يا ماما بصي يا بابا انا باعرف اجيب صينية اهو بص انية والاكواب والاباريق والكؤوس مش بتقع مني. بص يا فرحة قلب الواحد ساعتها اللي هو صبر في الدنيا على موت طفل
من من اطفاله فربنا يجازيه بذلك انه يدخل الجنة آآ آآ مع الصابرين وفي نفس الوقت يشوف طفله في الجنة وهو بيلعب ومبسوط وبيقدم خمر وبيقدم شرب وبيقدم اكل للناس
ومخلدون يعني هتشوفوا مش هتخاف عليه تاني خلاص من الموت وهيبقوا لؤلؤا منثورا. منثورا وفي كل مكان حواليك. بيقدموا اكل وشرب فين؟ ده حفلة يا جماعة. احنا اكننا في حفلة
حفلة كبيرة والحفلات دي بتبقى حلوة اوي بس عيب الحفلة انها ليلة يقول لك انا رايح حفلة الشهر الجاي ليه لو بتخلص حفلات الجنة مستمرة بقى ما بتخلص كل ليلة حفلة
اقرا الاية عشرين. واذا رأيت ثم رأيت نعيما وملكا كبيرا مطرح ما تبص بعينك واذا رأيت ثم رأيت مطرح ما تبص بعينك بتشوف نعيم. مش باقول لك حفلة كبيرة والعيال بتقدم فيها لؤلؤا منثورا في كل حتة. الجرسونات بيقدموا
واذا رأيت ثم رأيت نعيما وملكا كبيرا ملك مين ده ملك مين يا جماعة اكتبوا كده بقى في التعليقات ملك مين ده ملك مين؟ تعليقات يلا عشان اشوف تعليقاتكم. انا اشوف بتوع الفيسبوك وبتوع الايه
ملك مين يا جماعة الله! واحدة قالت الله! ملك الله يا سلام! ها ملك مين ؟ الله واحدة كذبت الله برضو ماشي لا يا جماعة ده ملكك انت يا استاز
ده ملك حضرتك يا فندم مطرح ما تبص انت شايف ملكك. ملكك كبير جدا. انت في الجنة عندك قصور مش قصر واحد لو نزرت في ملكك تجده ممتد مسيرة الف سنة ما عينيك ما بتجيبش اخر ملكك
ما هو كل حاجة بتاعة ربنا اصلا. دنيا الارض والسماوات وكله. لكن ده ملكك انت. الملك الكبير ده النهاردة الحفلة عندك انت وانت وزوجتك. وبكرة الحفلة عند جارك وزوجته. يلا رايحين بكرة عندهم
اقرا بقى واحد وعشرين عاليهم ثياب سندس. سانية واحدة يا جماعة عاليهم ثياب سندس خضر واستبرق. وحلوا اساور من فضة وسقاهم ربهم شرابا طهورا. لابسين ثياب من سندس. يعني حرير رقيق. واستبرق برودريه مشغول بخيوط الدهب والفضة. عارفين
اللي هو بيسموه الايه المشغول اللي هو يعني يعني الخيوط آآ مشغولة كده ما اعرفش بيسموه ايه ومزينين باساور وانسيالات من فضة. وسقاهم ربهم شرابا طهورا. وحلوا اساور من فضة وسقاهم
ربهم شرابا طهورا الناس اللي اللي ابتعدت عن الترف في الدنيا كانوا اغنيا ممكن منهم ناس كانوا اغنيا. لكنهم لم يسمحوا لنفسهم بان الغنى يجعلهم من المترفين الفاسدين دول ربنا هيريحهم. هيطرفوا بقى في الاخرة
وبعد كده ربنا بيؤكد وسقاهم ربهم شرابا طهورا ليه؟ ايه لازمة طهور دي؟ ده انت ربنا زكر لك نوعين خمرة. فعشان ما حدش بس يلتبس عليه الامر ويظن انها زي خمر الدنيا
ربنا بيؤكد انها ليست نجسة كخمر الدنيا خمر الدنيا نجسة نجاسة معنوية لكنها خمر لكن مشروبات الاخرة كلها طهورة خلاص اقرا معي الاية اتنين وعشرين ان هذا كان لكم جزاء وكان سعيكم مشكورا
كل ده جزاءكم يا من لم تشربوا خمر الدنيا. يا من لم تلبسوا حرير الدنيا اللي كان محرم على الرجال. يا من لم تحضروا حفلات الدنيا الماجنة ده جزاءكم وكل سعيكم اللي انتم سعيتموه لارضاء الله مشكور
ربنا شكر لكم سعيكم وكافأكم ولم تذهب تضحياتكم دي هباء ان هذا كل النعيم ده كان لكم جزاء وكان سعيكم مشكورا كده انتهت الفقرة بتاعة وصف حفلات الاخرة. والتفت الخطاب للنبي صلى الله عليه وسلم ليثبت قلبه
مش سمعت الثواب والجزاء بتاع اللي يصبر اقرا في الاية اتناشر وجزاهم بما صبروا جنة وحريرا. سمعت يا محمد؟ اصبر بقى يا محمد انت اولى الناس بانك تصبر وتبقى مثل وقدوة واسوة لهم كلهم. يا الريالة تلاتة وعشرين واربعة وعشرين
انا نحن نزلنا عليك القرآن تنزيلا. فاصبر لحكم ربك ولا تطع منهم اثما او كفورا بنون العظمة زي ما قال في اول السورة انا خلقنا الانسان من نطفتين قال لك ايه في اخر السورة
انا نحن نزلنا القرآن نزلنا عليك القرآن تنزيلا انا نزلت عليك من فوق سبع سماوات قرآن نازل تنزيل من خارج العالم. علشان يبقى هو ده السبيل اصبر لحكم ربك ولا تطع منهم اثما او كفورا
امشي على هذا القرآن وما تسمعش كلام اي اثم مذنب كفور يعني شديد الكفر من هؤلاء لانهم كله معك اوعى تطيعهم يا محمد الموضوع محتاج قوة انت لازم تاخد فيتامينات
خمسة وعشرين وستة وعشرين واذكر اسم ربك بكرة واصيلا. ومن الليل فاسجد له وسبحه ليلا طويلا. خليك متواصل وفاتح خط اتصال بربك ليل نهار ليل نهار واذكر اسم ربك بكرة واصيلا
الذكر هو قناة التواصل مع ربك. مع ربك. افتحها بكرة. يعني اول النهار يعني اول الليل انما بالليل بقى افتح مكالمة طويلة ليرة ستة وعشرين ومن الليل اسجد له وسبحه ليلا طويلا
بالليل اسجد. عشان تقرب مش في صورة العلق ربنا قال كلا لا تطعه واسجد واقترب الرسول عليه الصلاة والسلام قال ان اقرب ما يكون العبد الى ربه وهو ساجد فاكثروا من الدعاء فيه. اقرب موضع لك لربك. وانت موضع ابتلاء اقرب موضع لك
مع ربنا لربنا هو وانت ساجد وانت حاطط راسك وانت حاطط مناخيرك وجبهتك. اللي هم علامات الكرامة حاططها في الارض في التراب لله. وبتقول سبحان ربي الاعلى وانت حاططهم في اسفل نقطة ممكن تحطهم فيها. انت هنا اقرب ما تكون الى الله
قرب بقى وكلم ربك واحكي له بقى انت شاعر بايه وقل له انت محتاج ايه خلي بالك انت واقف وقفة قوية جدا فمحتاج تستمد القوة باستمرار من ربك اسجد وسبح وطول
براحتك بالليل ومن الليل فاسجد له وسبحه ليلا طويلا اقرا بقى سبعة وعشرين وتمانية وعشرين ان هؤلاء يحبون العاجلة ويذرون ورائهم يوما ثقيلا نحن خلقناهم وشددنا اسرهم. واذا شئنا بدلنا امثالهم تبديلا
ان هؤلاء الناس دول اللي ربنا قال لك عليهم قال لك ما تطيعهمش. قال لك لا تطع منهم اثما او كفورا بيحبوا الدنيا ان هؤلاء يحبون العاجلة الدنيا العاجلة اللي احنا فيها دي دلوقتي
ويذرون وراءهم يوما فقيل بيهملوا تماما يوم القيامة. بكل ما فيه من امور خطيرة واعباء ثقيلة بيستبعدوا تماما ان ربنا يخلقهم مرة اخرى تمانية وعشرين نحن خلقناهم وشددنا اسرهم واذا شئنا بدلنا امثالهم تبديلا
ما احنا خلقناهم قبل كده وشددنا اسرهم. يعني ربنا خلقهم خلق شديد. يعني باقول لك يعني ايه اسراهم خذ هذا المال باسره هناخده كله على بعضه وشددنا اسرهم يعني ربنا خلقهم كلهم
كل حتة فيهم خلق شديد باسرهم كده. وشددنا اسرهم. واذا شئنا بدلنا امثالهم تبديدا ربنا بيقول لو شئت اغيرهم واجيب غيرهم. مش عزاز على ربنا اوي يعني بس ربنا هيعيدهم هم وهم تاني
ربنا كان ممكن يغيرهم ويجيب غيرهم يوم القيامة بس ييجي ييجي غيرهم يوم القيامة يعملوا ايه ؟ ربنا هيعيدهم هم هم تاني علشان يتحاسبوا على اللي اقرا بقى تسعة وعشرين
ان هذه تذكرة. فمن شاء اتخذ الى ربه سبيلا ان هذه الصورة دي سورة الانسان تذكرة لك يا انسان اللي منكم عاوز يتخذ طريقا الى الله يتفضل. سورة الانسان قدامه اهي
لا اكراه في الدين فمن شاء اتخذ الى ربه سبيلا ان هذه تذكرة. وفي تذكرة اقوى من كده. ربنا وصف لك الجنة بكل ما فيها وقال لك سيبك من خمر الدنيا عندك خمر نوعين هناك اهو حلوين
سيبك من الطرف من الحرير بتاع الدنيا لو انت راجع عندك حرير كمان اهو سيبك من الطرف هتطرف على الاخر هناك الطريق اهو. فمن شاء اتخذ الى ربه سبيلا وربنا بينهاك عن متع
في الدنيا زائلة وبيديك بدالها نعيم مقيم نعيم غير زائد نعيم ابدي في الاخرة اقرا تلاتين وما تشاؤون الا ان الله ان الله كان حليما حكيما اللي شاء انه يبقى من اهل الجنة فانضم للمؤمنين وللصالحين وللصابرين فهي دي مشيئة الله ان الفئات دي
ادخل الجنة. واللي شاء انه يبقى من الكافرين او الخائنين او الفاسقين. خلاص هو اللي اختار يدخل النار ودي هي مشيئة الله ان هذه الفئات ستدخل النار فمشيئتك ايا كان اختيارك لن تخرج عن مشيئة الله
اقرا اخر اية يدخل من يشاء في رحمته والظالمين اعد لهم عذابا اليما من شاء الله انه يدخله في رحمته سيدخله في رحمته واللي يظلم نفسه او يزلم الناس ما ينفعش يدخل في رحمة ربنا
والظالمين اعد لهم عذابا اليما الرسول عليه الصلاة والسلام قال انما يرحم الله من عباده الرحماء ربنا هيرحم واحد مش رحيم بالناس. ازاي انما يعني والظالمين اعد لهم عذابا اليما
تم بفضل الله تدبر سورة الانسان. ونبدأ غدا المرسلات وبعد المرسلات نبقى اتممنا عشرين جزء بفضل الله تعالى اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب فاجعله
وقوة لنا فيما تحب. وما زويت عنا مما نحب فاجعله فراغا لنا فيما تحب. اللهم اجعل حبك احب الينا من اهلينا واموالنا ومن الماء البارد على الظمأ اللهم حببنا اليك والى ملائكتك وانبيائك ورسلك. وعبادك الصالحين
واجعلنا ممن يحبك ويحب ملائكتك وانبيائك ورسلك وعبادك الصالحين اللهم احيي قلوبنا بحبك واجعلنا لك كما تحب اللهم اجعلنا نحبك بكل قلوبنا. ونرضيك بكل اجسادنا اللهم اجعل حبنا كله لك وسعينا كله في مرضاتك
اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون. فبحق كل حرف
في كتابك تلوناه او تدبرناه. اكفنا واهلينا واخواننا واخواتنا شر كل من يكيد لنا ولهم. واحفظنا واياهم من شروره ونجعلك اللهم في نحورهم فانت الوكيل ولا حول ولا قوة الا بك
اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين. وكن مع مع اخواننا في تركستان الشرقية وفي كشميرة وفي الهند وفي الشام وانصر كل من نصرهم واخذل كل من خذلهم وطهر المسجد الاقصى من
الدنس فانهم لا يعجزونك اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من اخواتنا او من مشايخنا او من
علمائنا مريضا به او حاملا له فيلبسه ثوب الصحة والعافية عاجلا غير اجل ومن لم يصب به فقه شره. وابعده عنه ولا تسلطه الا على اعدائك واعداء دينك واعداء اوليائك
اللهم انك تعلم ان هذه القلوب قد اجتمعت على وعلى محبتك. والتقت يا ربنا على طاعتك على دعوتك وتعاهدت على نصرة شريعتك فوثق اللهم رابطتها. وادم ودها واهدها سبلها. واملأها بنورك الذي لا يخبو. واشرح صدورها بفضلك
قيد الايمان بك وجميل التوكل عليك. واحيها يا ربنا بمعرفتك. وامتها يا مولانا على الشهادة في سبيلك. انك نعم المولى ونعم النصير. والسلام عليكم ورحمة الله وبركاته. ونراكم غدا باذن الله
في نفس هذا الموعد ان كنا من اهل الدنيا